In nomine Patris et Filii et Spiritus Sancti, amen. Ego Huo, miles, vicecomes Tornodori, dominus Quinciaci, in mea bona memoria et bene compos mentis mee, testamentum meum condidi in hunc modum. In primis lego in perpetuam elemosinam Deo et ecclesię beatę Marię Fonteneti, in qua meam eligo sepulturam, Droconem, hominem meum, et omnes heredes suos cum omnibus rebus et tenementis eorum, quittos, liberos et immunes. Item, lego dictis fratribus Fonteneti meum palefridum. Item, lego curato ecclesię Quinciacensis XLta solidos annui redditus percipiendos in aboonamentis meis, pro anniversario meo et antecessorum meorum de sex presbiteris singulis annis faciendo. Item, C solidos pro legato meo. Item, operi ecclesię Sancti Johannis de Reome C solidos. Item, monialibus de Marcille C solidos. Item, monialibus de Lesines C solidos. Item, Fratribus Predicatorum Lingonens. XLta solidos. Item, Fratribus Predicatorum Divion. XLta solidos. Item, Fratribus Minoribus de Castellione, de Divione, de Belna et de Viziliaco, quibuslibet XLta solidos. Item, conventui de Vaucia C solidos. Item, conventui Rubeimontis XLta solidos. Item, conventui Putei Orbis XLta solidos. Item Domui Dei de Callerio XX solidos. Item, Domui Dei Sancti Antonii d’Estez XLta sol. Item, Domui Dei de Ponte de Senoille unum lectum cum duobus pannis et XX sol. pro chaucia. Item, Domui Dei de Rubeomonte XX sol. Item, operibus ecclesiarum Sancti Theobaldi, beate Marie Sinemuri, beate Marie Rubeimontis, quibuslibet XLta sol. Item, curato ecclesię Montisbarri XX sol. Item, leprosis dictę villę XX sol. Item, curato Sancti Germani XX sol. Item, vicario Quinciaci X sol. et clerico V sol. Item, presbiteris de Cortaingeio, de Sancto Remigio, de Montaigni, de Vilaines, de Visarneio, de Reome, de Berreio, unicumque XX sol. Item, fratribus militię Templi de Bures C sol. Item, Templariis Sancti Medardi XLta sol. Item, Lorę, consanguineę meę C sol. Item, as Chaoit X lib. Item, Berto LX sol. Item, Joh[anni], clavigero meo C sol. Item, Guidoni, armigero meo C sol. Volo autem et percipio quod omnia debita mea quod legitime prelibari poterunt nec non et foresfacta et omnia que injuste rapui vel extorsi a quibuscumque personis, tam ecclesiasticis quam secularibus, in primis de mobilibus meis per viros et religiosos Reomaenses et Fontenetenses abbates et per nobilem virum dominum Guillelmum de Senoilleio, militem, quos hujus mei testamenti executores constituo, integraliter persolvantur, et etiam omnia suprascripta. Si quid vero de dictis mobilibus residus fuit, totum dedi abbatibus supradictis. Si vero executores hujus mei testamenti ad predicta exequenda simul esse non poterint, duo ipsorum nichilominus totaliter exequuntur; preterea volo et concedo quod totum maritagium filię meę de terra que de capite meo movet persolvatur. Et quia sigillum non habeo, sigilla religiosorum virorum abbatis Reomaensis et abbatis Fonteneti cum sigillo curati ecclesię Quinciaci presenti testamento rogavi apponi. Actum anno Domini M°CC° quinquagesimo septimo mense octobri.